laion/Wikipedia-Exotic huggingface dataset:
Irene Montero

Irene María Montero Gil (sündinud 13. veebruaril 1988 Madridis) on Hispaania poliitik, vasakpopulistliku erakonna Podemos liige. Ta on 13. jaanuarist 2020 kuni 21. novembrini 2023 Hispaania võrdõiguslikkuse minister. Ta astus 2006. aastal Madridi autonoomsesse ülikooli, mille lõpetas 2011. aastal psühholoogia bakalaureusekraadiga. Õpingute ajal elas ta viis kuud Tšiilis ning töötas ka elektroonika ja kodumasinate müüjana. 2013. aastal sai ta magistrikraadi hariduspsühholoogias. Ta on olnud Madridi autonoomse ülikooli doktorant. Ta astus Hispaania Kommunistlike Noorte Ühingusse 16-aastaselt. Ta astus Podemosse 2014. aastal (koos Rafa Mayoraliga). Ta on 2016. aastast Hispaania parlamendi alamkoja liige ja 13. jaanuarist 2020 kuni 21. novembrini 2023 Hispaania võrdõiguslikkuse minister. Tema elukaaslane on poliitik Pablo Iglesias Turrión. Neil on kaksikud pojad (sündinud 2018) ja tütar (sündinud 2019). 12. märtsil 2020 teatati, et ta on (koos elukaaslasega) nakatunud koroonasse.
Taurus (täpsustus)

Taurus tähendab ladina keeles 'härg, pull, sõnn'. Taurus on Sõnni tähtkuju ladinakeelne nimi. Taurus on Sõnni märgi ladinakeelne nimi astroloogias. Bos taurus on veise ehk koduveise ladinakeelne teaduslik nimetus. Taurus on mäestik Väike-Aasias. Taurus (Montes Taurus) on mäestik Kuul. Tauredunum ehk Tauruse mägi oli 563. aastal varisenud mägi praeguses Šveitsi Valais' kantonis. Taurus on relvafirma. Taurus on Poolas ehitatud purjejahitüüp. Flavius Taurus oli Rooma konsul 361. Flavius Taurus oli Rooma konsul 428. Taurus on eesti üliõpilasselts. Taurus on Saku Õlletehase toodetav õllemark. Ford Taurus Ford Motor Company auto.
Eva Kotchever

Eva Kotchever (kodanikunimi Chawa Złoczower; 16. juuni 1891 Mława Poola – 17. detsember 1943 Auschwitzi koonduslaager) oli poola kirjanik. Ta oli ka ameerika feminist ja kunstnik. Ta lõi New Yorgis lesbiinstituudi nimega Eve's Hangout. https://www.atlasobscura.com/articles/what-was-first-gay-bar "Arhiivikoopia". Originaali arhiivikoopia seisuga 17. märts 2020. Vaadatud 17. märtsil 2020.{{netiviide}}: CS1 hooldus: arhiivikoopia kasutusel pealkirjana (link) http://daytoninmanhattan.blogspot.com/2010/08/men-are-admitted-but-not-welcome-129.html
Suletud ümbrik

Suletud ümbrik on 1934. aastal Tartus ilmunud "Eesti raamatu 400 a. juubeli romaanivõistluse" romaanide kogumik. Selles avaldati romaanivõistlusele esitatud kõigi käsikirjade katkendid. Raamat konfiskeeriti järeltsensuuri poolt moraalivastase sisu pärast. Edasikaebamise järel tagastati müümata eksemplarid kirjastusele. A. Adamovits – Ida värava all Ilmar K. Ainelo, pseud. (kod. nimega Konstantin Reimann) – Hüljatu Ants Antson, pseud. – Elamata elu Leo Anvelt – Eluhirm A. Arras, pseud. – Metsajärvel L. Blitse – Teelahkmel E. Hardi, pseud. – Meeri Alwer Aadu Hint – Pidalitõbi Juhan Juhkam, pseud. – Veri Karl Kalkun (1900–1978) – Isa Linda Kallas (1888(1889)–1937) – Noored tammed Erich Karro – Tuleviku ilm Adolf Kraan (1896-1992) – Relvutu armee Leida Kibuvits – Paradiisi pärisperenaine Kirjanduse Sõber, pseud. – Õpetlased ja õpilased Alma Luks – Ühendav järv metsa ääres E. Mapp, pseud. – Külmad tähed August Mälk – Surnud majad Armilde E Mitt – Mändide laul Ernst Pääro – Suur agoonia Evald J Pungas – Eesmärgi poole J. Riisenberg – Armastuse obligatsioon Mart Saareots, pseud. (1905–1944) – Raudpuur Aleksander Saarna (1899–1949) – Linn tellinguis Hille Soine, pseud. – Soosalu E. Šulzenberg – Rõõmu ja mure sümfoonia Ursus Tamm (1910–1942) – Päivik Linda Toom – Kalevitar Aleks Tuletai, pseud. – Õilsal Atlasel Paul Tõldsep – Jüri Kingsepp ja tema sulane Bernhard Uhke, pseud. – Sinimeri V. Vares, pseud. – Elu naeratused Theodor Väljat, pseud. – Naerdud misjonär E. Õ., pseud. – Tee ellu K. Õilme, pseud. – Rõõm ja viletsus Illustreerija: Gori "1934". Tartu Linnaraamatukogu kirjandusveeb. Vaadatud 18.03.2020. Ülle Väljataga ja Anu Kehman (2008). "Eesti Lastekirjanduse Keskuse toimetised 3". Eesti Lastekirjanduse Keskus. Vaadatud 18.03.2020.
Olümpism

Olümpism (inglise Olympism) on elufilosoofia, mis ülendab (inglise exalting) ja ühendab keha, tahte ja vaimu omadused harmooniliseks tervikuks. https://web.archive.org/web/20150117181839/http://www.eok.ee/ol%C3%BCmpiaharta (vaadatud 18.01.2015) Olümpism. Olümpialiikumine Eesti Olümpiaakadeemia koduleht
2018. aasta pretendentide turniir

2018. aasta male MM-võistluste tiitlipretendentide turniir (inglise keeles World Chess Championship Candidates Tournament 2018) oli 2018. aastal Berliinis peetud male MM-võistluste pretendentide turniir. Turniiri võitis Ameerika Ühendriike esindav 25-aastane suurmeister Fabiano Caruana, kes sai õiguse kohtuda MM-tiitlimatšis valitseva maailmameistri Magnus Carlseniga. 2018. aasta pretendentide turniir peeti märtsis 2018 Berliinis. Osavõtjaid oli kaheksa. Mängiti kaks ringi ringsüsteemis (kokku 14 vooru), ajakontrolliga 100 minutit 40 käigule, seejärel 50 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. Reglement määratles, et kui osavõtjad kogusid võrdse arvu punkte, siis sai määravaks omavaheliste kohtumiste seis, kui see osutus viigliseks, siis sai määravaks suurem võitude arv, kui ka see oli võrdne, siis sai määravaks parem Bergeri koefitsient. Kui ka see oli võrdne, siis otsustas lisapartiide tulemus. Turniir kuulus 22. kategooriasse. Peakohtunikuna tegutses Kanada rahvusvaheline arbiiter Hal Bond. Auhinnafond moodustas 420 000 USA dollarit (esikohale tulnud maletaja sai 95 000 dollarit). ¹) Reitingud on antud 2018. aasta märtsi seisuga ¹) Məmmədyarov võitis Karjakinit omavahelistes kohtumistes 1,5:0,5; Kramnikul oli võidetud partiide arv suurem kui Grištšukil 2018. aasta MM-tiitlimatš  2018. aasta pretendentide turniir – pildid, videod ja helifailid Wikimedia Commonsis Candidates Tournament 2018. chess-results.com
Sile ebaküdoonia

Sile ebaküdoonia (Chaenomeles speciosa) ehk kõrge ebaküdoonia on roosõieliste sugukonda ebaküdoonia perekonda kuuluv heitlehine põõsas. Taime kasvukuju on püstine. Sile ebaküdoonia võib kodumaal kasvada üle kahe meetri kõrguseks põõsaks. Õite värvus on oranžpunasest kuni valgeni. Ülli-Riina Sildnik (5.06.2016). "Ebaküdoonia ehk põhjamaa sidrun". Maa Elu. Vaadatud 18.03.2020.
Sergei Šipov

Sergei Jurjevitš Šipov (vene keeles Сергей Юрьевич Шипов; sündinud 17. aprillil 1966 Muromis) on vene maletaja, malekommentaator, maletreener ja maleliteraat, rahvusvaheline suurmeister (1996). Šipov sai suurmeistriks 30-aastaselt 1996. aastal. Neli aastat varem oli ta FIDE-lt saanud rahvusvahelise meistri nimetuse. 1998. aastal Peterburis peetud Venemaa meistrivõistlustel (mängiti Šveitsi süsteemis, 60 osavõtjat) jagas esikohta koos Aleksandr Morozevitši, Pjotr Svidleri ja Konstantin Sakajeviga, kuid Bergeri koefitsientide alusel jäi talle neljas koht. Šipov on mänginud FIDE maailmameistrivõistlustel (nokautsüsteemis peetud turniirid). 1999. aastal sai ta Las Vegases turniiritabelis 22. asetuse. Võitis teises ringis Hannes Stefánssoni, kuid kaotas kolmandas ringis Vassõl Ivantšukile tulemusega 0:2 ja langes edasisest konkurentsist välja. Detsembris 2001 sai ta Moskvas turniiritabelis 44. asetuse. Kaotas teises ringis Joël Lautier'le tulemusega 1,5:2,5. Šipov on olnud Garri Kasparovi sparringupartner. Alates 1999. aastast elab ta Moskvas. Tegutseb ka treeneri ja malekommentaatorina. "Последняя интрига века: Каспаров-Крамник", Лондон 2000. Москва: Элекс-КМ, 2000, 150 lk, ISBN 5-9381-5008-6 (kaasautor J. Damski)  Sergei Šipov – pildid, videod ja helifailid Wikimedia Commonsis Sergei Šipov FIDE andmebaasis
2020. aasta pretendentide turniir

2020. aasta male MM-võistluste tiitlipretendentide turniir (inglise keeles World Chess Championship Candidates Tournament 2020) oli aastatel 2020–2021 Jekaterinburgis peetud kaheringline male maailmameistrivõistluste pretendentide turniir. Turniiri võitja sai õiguse kohtuda MM-tiitlimatšis valitseva maailmameistri Magnus Carlseniga. Kaheksa osavõtjaga 2020. aasta pretendentide turniir kavatseti pidada 15. märtsist kuni 5. aprillini. Reglemendi järgi tuli mängida kaks ringi ringsüsteemis (kokku 14 vooru), ajakontrolliga 100 minutit 40 käigule, seejärel 50 minutit järgmisele 20 käigule, mille järel antakse 15 minutit mängu lõpuni ühes 30 sekundi lisandumisega iga käigu kohta. Turniir kuulus 21. kategooriasse. Peakohtunik oli Serbia rahvusvaheline arbiiter Nebojša Baralić. Auhinnafond oli 500 000 eurot. Märtsis 2020 koroonapandeemia tingimustes alanud turniiri peatas 26. märtsil FIDE president Arkadi Dvorkovitš pärast seda, kui teatati, et Venemaal peatati kõik rahvusvahelised lennud. Lubati, et turniiri teine ring mängitakse kohe, kui tingimused seda võimaldavad. Turniiri teine ring peeti aprillis 2021. ¹) Reitingud on antud 2020. aasta märtsi seisuga ¹) Vachier-Lagrave võitis Nepomnjaštšit omavahelises partiis Kaheringlise turniiri võitis Jan Nepomnjaštši, edestades Maxime Vachier-Lagrave'i (2. koht), Anish Girit (3. koht) ja eelmise pretendentide turniiri võitjat Fabiano Caruanat (4. koht). 28. aprillil 2021 peetud turniiri lõputseremoonial sai Nepomnjaštši loorberipärja ja kuldmedali, Vachier-Lagrave hõbe- ning Giri pronksmedali. В ФИДЕ пытаются скрыть, сколько народу было на открытии турнира претендентов. chess-news.ru, 17. märts 2020
Põhja-Kwanza provints

Põhja-Kwanza provints on 1. järgu haldusüksus (provints) Angolas.
Lõuna-Kwanza provints

Lõuna-Kwanza provints on 1. järgu haldusüksus (provints) Angolas.
Serravalle

Serravalle on omavalitsus (castello) San Marino põhjaosas. Piirneb Domagnano ja Borgo Maggiore omavalitsustega ning Itaalias Rimini provintsi Verucchio, Rimini ja Coriano omavalitsusega. Serravalle on San Marino suurim ja tihedaima asustusega omavalitsus. Keskaegsetes allikates on koha nimi Castrum Olnani. Serravallet on esmamainitud 962. aastal ühes Otto I kirjas. Omavalitsuses asub San Marino rahvarikkaim asula Dogana. https://web.archive.org/web/20151118133909/http://www.sanmarinostate.com/castelli/serravalle/serravalle.htm
Blake Shelton

Blake Tollison Shelton (sündinud 18. juunil 1976) on Ameerika kantrilaulja ja televisioonitegelane. Shelton on tuntud kohtunik telesaadetest "Nashville Star", "Clash of the Choirs" ja "The Voice". Shelton sündis Oklahomas Ada'is. Tema isa oli ilusalongi omanik ja automüüja. Shelton hakkas laulma juba lapsena ja 12-aastaselt õppis ta kitarri mängima. 15-aastaselt oli ta kirjutanud oma esimese laulu. 13. novembril 1990 hukkus autoõnnetuses tema vanem vend Richie Shelton. Pärast keskkooli kolis ta Tennessee osariiki Nashville'i lauljakarjääri tegema. Ta on olnud telesaate "The Voice" kohtunik selle loomisest saadik ning kuuel korral on võitnud tema meeskonna liige. Blake Shelton (2001) The Dreamer (2003) Blake Shelton's Barn & Grill (2004) Pure BS (2007) Startin' Fires (2008) Red River Blue (2011) Cheers, It's Christmas (2012) Based on a True Story... (2013) Bringing Back the Sunshine (2014) If I'm Honest (2016) Texoma Shore (2017) Blake Shelton – The Essentials (2009) Loaded: The Best of Blake Shelton (2010) Original Album Series (2012) Reloaded: 20 #1 Hits (2015) Fully Loaded: God's Country (2019) Barn and Grill Tour (2005) Hillbilly Bone Tour (2010) All About Tonight Tour (2011) Well Lit & Amplified Tour (2012) Ten Times Crazier Tour (2013–2015) Blake Shelton 2016 Tour (2016) Doing It To Country Songs Tour (2017) Country Music Freaks Tour (2018) Friends and Heroes Tour (2019-2020)
Teravahambuline aktiniidia

Teravahambuline aktiniidia (Actinidia arguta) on õistaim aktiniidia perekonnast. Teravahambuline aktiniidia levib südajast aktiniidiast veidi lõuna pool. Teravahambulise aktiniidia looduslikud kasvukohad on okaspuumetsad, laialehiste lehtmetsade ja mägimetsade hõredamad alad, näiteks tuulemurrualad ja põlendikud. Taim kasvab looduslikult Kaug-Ida järgmistes piirkondades: Primorje krai Jaapan Korea põhjaosa Kirde-Hiina Lõuna-Sahhalin lõunapoolsed Kuriili saared Kasvavad oma kodumaal kuni 25 m kõrguseks, tüve läbimõõt võib ulatuda kuni 18 sentimeetrini. Taimel on piklikovaalsed või laielliptilised 8–15 cm pikkused lehed. Lehe tipp on lühidalt teritunud, serv on teravsaagjas, lehe pealmine külg on tumeroheline, alumine külg heleroheline. Leherootsu pikkus on 8 cm. Teravahambulisel aktiniidial on kaks vormi: Jaapani ja Kaug-Ida, millel saab vahet teha lehtede järgi. Jaapani vorm eristub pikema lehe ja leherootsu põhjal, leht on paksem ja nahkjas. Teravahambulisel aktiniidial on rohekasvalged 2 cm läbimõõduga õied. Üldiselt on aktiniidiad kahekojalised, kuid teravahambulisel aktiniidial võib olla ka mõlemasugulisi õisi. Kui enamasti paiknevad emasõied lehtede kaenlas üksikult, siis isasõied paiknevad 2–6 kaupa rühmas. Taim on tundlik kevadiste öökülmade suhtes, näiteks võivad öökülmade korral mais või juunis hävida lehed ja noored võrsed. Kevadised külmakahjustused võivad saaki vähendada või selle hävitada. Õitsemisaeg on südajase aktiniidia omast kaks nädalat hilisem – juunis kuni juulis. Taime vilju nimetatakse marjadeks. Need on rohekaskollased, lihakad ning sisaldavad pruune väikeseid seemneid. Viljaliha on kollakasroheline, magus, aromaatne ja söödav. Liik on võib olla südajast aktiniidiast kuni kaks korda saagikam, kuid see on väga ebastabiilne. Oma levialas talub isegi temperatuuri –50 °C. Eestis võrdlemisi külmakindel, kuid võib vajada talvekatet. Sageli saavad taimed talvekahjustusi ega anna saaki või ei jõua saak valmida. Taravahambuline aktiniidia on võrreldes südaja aktiniidiaga suvesoojuse ja valguse suhtes nõudlikum. Eelistab kasvada poolvarjus. Sobivamad on nõrgalt happelised kuni neutraalsed viljakad mullad. Kuna taimel on pinnalähedane juurestik, siis ei sobi väga kerged liivased ega ka raskemad mullad, mis ei lase sademeid läbi. Eelistatumad kasvukohad Eestis on saared ja läänerannik. Marju kasutatakse veini valmistamiseks ja magusatööstuses. Esimesed sordid aretati Kiievis 20. sajandi lõpus. Samuti on sorte aretatud Venemaal Moskvas. Aretatud kultuurvormide keskmine vilja mass võib olla 3,6–25 g ning saak kuni 18 kg taime kohta. Teravahambulise aktiniidia viljades on C-vitamiini sisaldus 65–90 mg toormassi kohta. Robert Piir (2008). Vähetuntud marjad aias. Tallinn: Maalehe raamat. Kalju Kask, Robert Piir (1980). Uusi puuvilja- ja marjakultuure. Tallinn: Valgus. Endel Laas (1987). Dendroloogia (II trükk). Tallinn: Valgus. Toivo Niiberg (10.05.2018). "Aktiniidia ehk põhjamaine kiivi". Maa Elu. Vaadatud 18.03.2020. Egon Valdaru (18.01.2012). "Põhjamaine kiivi ehk aktiniidiamari on tervise varaait". Sakala. Vaadatud 18.03.2020.
STS-87

STS-87 oli NASA Space Shuttle'i programmi 88. missioon ja kosmosesüstik Columbia 24. missioon. Missioon startis 19. novembril 1997 ja selle eesmärkideks oli kaaluta olekus katsete tegemine, kahe kosmosekõnni sooritamine ja SPARTAN-201 eksperimendi paigutamine orbiidile ja selle kinnipüüdmine. See oli esimene kord kui Columbia pardalt väljuti avakosmosesse. Avakosmosesse plaaniti Columbia pardalt väljuda juba missiooni STS-5 ajal, kuid siis jäi see skafandri rikke tõttu ära. Missiooni ajal sai Takao Doi esimeseks jaapanlaseks, kes on käinud avakosmoses ja Leonid Kadenjukist esimene ja seni ainus iseseisva Ukraina kodanik, kes on käinud kosmoses. Columbia naasis Maale 5. detsembril. "Leonid Kadenyuk, first Ukrainian astronaut who flew on US space shuttle, dies at 67". Collect Space. Vaadatud 18. märts 2020. "STS-87". NASA. Vaadatud 18. märts 2020.
Tiiu Mägi

Tiiu Mägi (sündinud 23. jaanuaril 1959) on eesti ettevõtja ja KutiMuti Noortelaagri juht. Ta lõpetas 1977. aastal Rakvere I Keskkooli ning jätkas õpinguid Tartu Ülikooli õigusteaduskonnas, mille ta lõpetas 1992. aastal. Lisaks on ta omandanud 2002. aastal noorsootöötaja kutse Tallinna Pedagoogilises Seminaris ning läbinud magistrikursuse 2008-2010 EMTA Lavakoolis. 1996. aastast juhib Laulasmaal KutiMuti Noortelaagri tegevust. Alates 2004.aastast tegutseb KutiMuti Noortelaagri juures tema juhitud Laulasmaa Õpilasmaleva rühm. Ta on MTÜ Aktiivikeskus loomise eestvedaja, mis alates 2002. aastast korraldab avalikkusele kultuuri- ja spordiüritusi. Üks neist on Teenifest, rahvusvaheline noorte teatrifestival, mida peetakse alates 2003. aastast. Festivali organiseerib Tiiu Mägi juhitav noorte teatriklubi KutiMuti Stuudio. Lisaks on ta seotud Pärtlipäeva pärlide suvelõpu festivaliga Laulasmaal, mis toimub aastast 2012. Aktiivikeskus on alates 2004. aastast korraldanud Libahundi jälge, seikluslikku rogaini, kaks korda aastas - kevadel ja sügisel. Selle raames on eestlastest rogainisõbrad orienteerunud Põhja-Eesti kaunimatele maastikele, väikesaartele (Naissaar, Aegna, Pakri saared) ning isegi Soome Sipoonkorpi Rahvuspargis. 2019 – Harjumaa sädeinimene "Aasta sädeinimene: tegelen sellega, mis pakub huvi". Harju Elu. 15. november 2019. KutiMuti Noortelaagri koduleht
Azali Assoumani

Azali Assoumani (araabia keeles غزالي عثماني‎, sündinud 1. jaanuaril 1959) on Komooride poliitik, alates 26. maist 2016 Komooride president. Ta on varem riiki juhtinud kahel korral, 1999–2002 ning 2002–2006. Ta tuli 30. aprillil 1999 võimule riigipöördega, kukutades presidendi kohusetäitja Tadjidine Ben Said Massounde, keda ta kahtlustas Ndzwani iseseisvusliikumisele kaasa aitamises. Assoumani võitis 2002. aasta Komooride presidendivalimised, millel kandideerimiseks ta pidi mõneks ajaks tagasi astuma. 15. mail 2016 teatas Komooride Põhiseaduskohus, et Assoumani võitis presidendivalimised ning temast sai Ikililou Dhoinine mantlipärija. 2022. aasta mais sai Azali Assoumani Maroko Komoori saatkonnalt Aafrika trofee kontinentaalse eristuse. "Komooride president Assoumani valiti ametisse tagasi". Postimees. Viitamistõrge: Vigane <ref>-silt; nime "postimees.ee" on määratud mitu korda erineva sisuga.
Raivo Lumiste

Raivo Lumiste (sündinud 1. augustil 1969) on Eesti sõjaväelane, 6. septembrist 2006 kuni 31. augustini 2012 Kaitseliidu ülem. Alates 2001. aastast oli ta Kuperjanovi üksik-jalaväepataljoni ülem. Tal on kolonelleitnandi auaste. 2002 Kotkaristi V klassi teenetemärk Kaitseväe teenetemärk Kaitseliidu Valgeristi III klassi teenetemärk Mälestusmedal "10 aastat taastatud Kaitseväge" Ameerika Ühendriikide armee pronkstäht Leedu kaitsejõudude teenetemärk 2021 Pärnu vapimärk (suurepärase töö eest julgeoleku arendamisel ja tagamisel nii Pärnus kui ka kogu Eestis) "Kes? Mis? Kus?" 2008, lk. 86 Raivo Lumiste foto, haridus ja teenistuskäik
Põhja-Lunda provints

Põhja-Lunda provints on 1. järgu haldusüksus (provints) Angolas.
Lõuna-Lunda provints

Lõuna-Lunda provints on 1. järgu haldusüksus (provints) Angolas.
Brenti toornafta

Brenti toornafta on toornafta tüüp ning üks kahest peamisest toornafta hinnatasemest maailmas. Brenti toornafta pärineb neljast Põhjamere regioonist: Brentist, Fortiesest, Osebergist ja Ekofiskist. Puust ja punaseks | Kogu tõde erinevatest naftahindadest, rahajutud.ee, 9. jaanuar 2018
Krumbach (Vorarlberg)

Krumbach on vald Austria Vorarlbergi liidumaal Bregenzi ringkonnas. Vald asub Vorderwaldis, mis on Bregenzerwaldi osa. Kaks jõge, Weißach ja Bolgenach, voolavad läbi Krumbachi. Krumbachi maastikku iseloomustavad arvukad turbarabad. Krumbach on Saksamaa-Austria kogukonnaprojekti Naturpark Nagelfluhkette liige. Kihelkonnakirik Hl. Martin ehitati kohalike poolt ja pühitseti 1806. aastal. Kiriku sisustus on osaliselt barokne ja osaliselt barokiseeritud 18. ja 19. sajandist. Giesseni sild on puitsild üle Bolgenachi jõe, mis ehitati 1792. aastal. Tänapäeval kasutavad silda peamiselt jalutajad, kes soovivad matkata Krumbachist Riefensbergi. Krumbachis asuva kaevu uuendamiseks telliti 1999. aastal "Dorfbrunnen" (külakaev). Bregenzerwaldi kunstnik Herbert Meusburger kujundas kaevu, mis kujutas endast kodaniku ja kiriku vahelist portaali. Bregenzerwald Umgang (sõna otseses mõttes Bregenzerwaldi jalutuskäik) näitab 12 traditsioonilise küla kujundust Bregenzerwaldis, sealhulgas Krumbachi. Maastiku, avalike hoonete, elamute ja igapäevaste objektide kaudu antakse jalutajatele teavet Bregenzerwaldi tüüpilise arhitektuuristiili kohta läbi sajandite. Bregenzerwaldi jalutuskäigu keskmes Krumbachis on turbarabad. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Langen bei Bregenz

Langen bei Bregenz on vald Austria Vorarlbergi liidumaal Bregenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Paul Reets

Paul Reets (5. juuli 1924, Tallinn – 25. detsember 2016, Readingi hooldekodu, Bostoni lähedal) oli väliseesti kunsti- ja kirjanduskriitik. Ta oli kunstiühingu Pallas auliige. 2011. aastal kinkis Bostonis elav Paul Reets Underi ja Tuglase Kirjanduskeskusele oma kultuuriloolise kogu. "Hinge roppus ja vaimu õis: kogutud kirjatöid", koostanud ja toimetanud Jaan Undusk, Underi ja Tuglase Kirjanduskeskus, Tallinn 2019, 672 lk; sisaldab ka artiklid: Jaan Undusk, "Paul Reetsi elust ja kiindumustest"; Jüri Hain, "Paul Reets kunstist kirjutaja ja kunstikogujana"; Janika Kronberg, "Arvaja Paul Reets"; ISBN 9789985865576 Jaan Undusk: "Lahkus Paul Reets" Sirp, 6. jaanuar 2017 In memoriam Paul Reets 5. VII 1924—25. XII 2016 Looming, märts 2017 "Paul Reets jõudis kodumaa mulda" Vaba Eesti Sõna, 6. juuli 2019 Paul Reets Underi ja Tuglase Kirjanduskeskus Virtuaalnäitus: Paul Reetsi elutöökogu Underi ja Tuglase Kirjanduskeskus
Domagnano

Domagnano on omavalitsus (castello) San Marinos. Piirneb Faetano, Serravalle ja Borgo Maggiore omavalitsustega ning Itaalias Rimini provintsi Coriano omavalitsusega. Vallas asub San Marino ainuke lennuväli, 650 m pikkune ja 30 m laiune murukattega Torraccia lennuväli.
Teaniin

Teaniin, samuti tuntud kui L-γ-glutamüületüülamiid ja N5-etüül-L-glutamiin on aminohape, mida leidub peamiselt taimedes ja teatud seeneliikides. See avastati 1949. aastal rohelise tee koostisest ning 1950. aastal eraldati selle ekstrakt gyokuro lehtedest. "Components of Gyokuro｜ IPPODO". Ippodo-tea.co.jp. Retrieved 2015-05-07
Harald Vellner

Harald Vellner (Wellner) (pseudonüümid Ajaleheneeger, Boheme, leheneeger, Piibeleht; 2. märts 1893 Palupera, Valgamaa – 2. märts 1970 Älvsjö, Stockholm, Rootsi) oli Eesti ajakirjanik, Estonia teatri näitejuht ja lavastaja. Harald Vellner sündis Vanamõisas Palupera vallas Tartumaal ja õppis Otepää kihelkonnakoolis, õppis keeli ning osales Peterburis ja Helsingis ajakirjanduskursustel. Ajakirjanikutööd alustas 1913 Tartu ajalehtedes Meie Aastasada ja Tartu Päevaleht, selle kõrvalt töötas Estonia teatris dramaturgi ja lavastajana. Aastatel 1915–1917 oli Estonia dramaturg ja lavastaja. 1917–1918 töötas ajalehe Sakala peatoimetajana. 1918. aastal oli Eesti Päevalehe peatoimetaja Peterburis. Aastatel 1919–1938 oli Vaba Maa toimetuses päevauudiste osakonna toimetaja, kus arvustas peamiselt Tallinna teatreid. Oli Eesti Ajakirjanike Liidu esimees 1927–1928. Draamastuudio teatrikoolis õpetas teatriajaloo kursust ja töötas kuni 1939. aastani ka Esto-Muusika äris. 1939 siirdus Soome ajalehe Helsingin Sanomat juurde, kus tegi kaastööd Skandinaavia ja Inglise ajakirjandusväljaannetele. 1940. aastal oli Harald Vellner üks Soome kaitsepolitsei Valpo infoallikas, kes informeeris 21. juuni 1940 meeleavalduse organiseerijatest. 1944. aastal kolis Rootsi, kus tegi arhiivitööd ja kaastööd Eesti Päevalehele. Harald Vellner on maetud Stockholmi Metsakalmistule. Jerome K. Jerome "Võõras" (1915) Vilho H. Vellner "Metsakuningas" (1916) "Eesti biograafiline andmebaas ISIK". Originaali arhiivikoopia seisuga 6. märts 2016. "Valgamaa kodulooline andmebaas ISIK – VELLNER, HARALD". Vaadatud 18.03.2020. Endel Susi (2012). Vana-Otepää muinasajast tänapäevane. Pärnu. Lk 203. Pekka Erelt (20. september 2007). "Kameeleonist spioon". Eesti Ekspress. Vaadatud 18.03.2020. "Kultuurimälestiste riiklik register – Vellner (Wellner), Harald". Vaadatud 18.03.2020.
Borgo Maggiore

Borgo Maggiore on omavalitsus (castello) San Marinos. Piirneb Faetano, Serravalle, Domagnano, Fiorentino, San Marino ja Acquaviva omavalitsustega ning Itaalias Rimini provintsi Verucchio omavalitsusega. Serravalle järel rahvaarvult ja pindalalt teine omavalitsus San Marinos.